અમદાવાદઃ મ્યુનિસિપલ કોર્પોરેશનના સત્તાવાળાઓ દ્વારા સાબરમતી રિવરફ્રન્ટના પશ્ચિમ કાંઠાના રસ્તાને સમાંતર સર્વિસ રોડ બનાવવાના ચક્રો ગતિમાન કરાયા છે. પશ્ચિમ કાંઠે ગાંધીબ્રિજથી નહેરુબ્રિજ વચ્ચે ૧.રપ કિ.મી. લંબાઇ ધરાવતો સર્વિસ રોડ આશરે ૭ કરોડના ખર્ચે આકાર પામશે. આ સર્વિસ રોડ પર વધુ મજબૂત પેવર બ્લોક સાથે પાણી, ગટર, વરસાદી પાણીની લાઇન તેમજ સ્ટ્રીટ લાઇટ સહિતના કેબલ્સ ધરાવતી આરસીસીની ડક લાઇન બનાવાશે. આ માટેના ઇ-ટેન્ડર પ્રસિદ્ધ થઇ ચૂક્યા હોઇ આગામી તા.૧૬ ફેબ્રુઆરીએ પ્રિ-બીડ મિટિંગ પણ યોજાશે.